Only Girl (In the World)

(בעברית: בחורה יחידה (בעולם)) הוא שיר של הזמרת ריהאנה. השיר יצא לאור ב-10 בספטמבר 2010 כסינגל הראשון מאלבום האולפן החמישי של ריהאנה, Loud. השיר נכתב על ידי קריסטל ג'ונסון שכתב את השיר בשיתוף עם המפיקים סטארגייט וסנדי וי. ריהאנה יצרה קשר עם סטארגייט לפני הפקת האלבום וביקשה מהם ליצור שירים של מוזיקה חיה ואפטמפו. השיר היה לשיר הראשון אשר הצמד הלחין לאלבום והזמרת החליטה להכליל אותו באלבום בשילוב של באס חזק וסינתיסייזר. השיר הוא שיר מסוג hi-nrg, רייב ו-R&B. מבחינה לירית בשיר ריהאנה מבקשת תשומת לב מבן זוגה.

הביקורות על השיר היו חיוביות כאשר חלק מהמבקרים שיבחו את ההתרחקות של ריהאנה מהנושאים האפלים בהם עסק אלבומה הקודם ובניהם השיר הזה. השיר הגיע למקום הראשון בארצות הברית ולאחר שבועיים סינגל נוסף מן האלבום הגיע למקום הראשון ובכך ריהאנה הייתה לבין האמנים הבודדים שהכניסו שני סינגלים ראשונים מאותו אלבום למקום הראשון. באנגליה השיר גם זכה להצלחה רבה כאשר הגיע למקום הראשון ושהה שם במשך שבועיים. בנוסף גם הפך לאחד מהשירים הנשיים המצליחים ביותר במדינה עם מכירות של למעלה ממיליון עותקים. בנוסף השיר הגיע גם למקום הראשון גם בניו זילנד, קנדה ואירלנד ולחמישייה הפותחת במדינות רבות ובניהם צרפת, גרמניה ושווייץ.

על מנת לקדם את השיר ביצעה אותו ריהאנה בתוכנית SNL, באקס פקטור הבריטי ובטקס הפרסים הבריטי. בנוסף על מנת לקדם את השיר שחררה לו קליפ בבימויו של הבמאי אנתוני מנדלר איתו עבדה על כמעט כל הקליפים שלה. הקליפ זכה לביקורות חיוביות על הצבעוניות שלו ועל כך שמעביר את המסר של השיר. בנוסף השיר גם זכה במספר פרסים כאשר הבולטים ביניהם הוא פרס גראמי בקטגוריית "הקלטת הדאנס הטובה ביותר".

 קונספט ופיתוח 
השיר נכתב על ידי קריסטל ג'ונסון שכתב את השיר בשיתוף עם המפיקים סטארגייט וסנדי וי. סטארגייט עבד עם ריהאנה גם על שיריה הקודמים ביניהם "Hate That I Love You" ו-Rude Boy". בחודש פברואר 2011 ניגשה הזמרת אל צד המפיקים הנורווגים סטארגייט ואמרה שהיא מעוניינת להתחיל להקליט את האלבום ושהיא רוצה לעשות שירי אפ-טמפו שמחים. השיר היה לשיר הראשון בסופו של דבר אשר נכלל באלבום. בריאיון עם מעריצים ריהאנה אמרה כי היא "רוצה להגדיר את עצמה מחדש כאומנית", "אני לא רוצה לחזור אחורה ולעשות מחדש את Good Girl Gone Bad, רציתי לעשות את הצעד הבא באבולוציה של ריהאנה וזה מושלם בשבילינו. אתם תמיד שומרים עליי אז עכשיו יש כמה שירים גדולים שיצדיקו את זה". בנוסף היא תיארה את השיר "כבעל צליל גדול יותר" מ-"Rude Boy".

השיר הוקלט במהלך סיבוב ההופעות השלישי של ריהאנה וגרסת ההאינסטרומנטל שלו הוקלט על ידי מייקל סטורלר אריקסון מסטארגייט, סנדוי וי ומיילס ווקר באולפני "רוק" בניו יורק ובאולפני "ווסטלייק רקורדינג" בלוס אנג'לס ובבונקר בפריז. קוק הארל היה המפיק הווקאלי של השיר כאשר הוא הוקלט ביחד עם ג'וש גודווין ומרקוס טובאר בעוד אינם האק, דיין ליסקה ובראד שאי הקליטו קולות נוספים. בנוסף השיר הונדס על ידי דמיאן לואיס בעוד מיקל סטורלר אריקסון וסנדי וי, וטור אריק הרמנסן היו אחראים על סיפוק המכשור המתאים להקלטת וליצירת השיר. פיל טאן היה אחראי על עריכת השיר.

 הרכב מוזיקלי 
השיר הוא שיר יורו-דאנס באורך של 3 דקות ו-55 שניות. הוא משלב בתוכו אלמנטים של hi-nrg ו-R&B-רייב. הוא נכתב במפתח של F-sharp בקצב של 126 ביטים לדקה. בנוסף השיר כולל גם סינתיסייזרים, בס כבד וביטים אלקטרוניים. קולה של ריהאנה בשיר משתרע על פני אחד וחצי אוקטבות בין הסולמות F#3 ל-C#5 כאשר היא שרה בקול רך ומפתה. מבחינה לירית השיר מדבר על הרצון של ריהאנה לקבל תשומת לב מבן זוגה ועל הרצון שלה שהוא יתייחס אליה כאל "הבחורה היחידה בעולם".

 ביקורות 
השיר קיבל ביקורות חיוביות ממבקרי המוזיקה. ג'ריק ד קנדי כינה את השיר מלוס אנג'לס טיימס כינה את השיר כ"להיט בטוח" ו"קאמבק אמיתי". ג'יימס דיין מ-MTV שיבח את השיר גם והשווה אותו לסינגל הפתיחה הקודם שלה "Russian Roullete". מוניקה הררה מבילבורד כי השיר "גורם לך לרצות לשאוף לשליטה על רחבת הריקודים". ניק לוין מ-"Digital Spy" נתן לשיר ציון של 4 מתוך 5 כוכבים כאשר כינה אותו כשיר "שמח וכיפי" אך "לא מקורי מדי". בנוסף הוא גם ציין את העובדה כי השיר הוא השיר הכי "פופי" שלה מאז "Don't Stop the Music".

גם ג'ים פרבר מ"ניו יורק דיילי ניוז" ציין את ההידבקות של השיר בז'אנר הפופ יותר מאשר שירים קודמים שלה. פרייזר מקאפליין מה-BBC אמר כי "השיר משאיר רושם חיובי על המאזין אף על פי הטון השתלטני והיהיר שלה". אך בסופו של דבר אמר כי "ריהאנה שרה את השיר בלהט" ונתן לשיר ציון של 4 כוכבים מתוך 5. ג'יימס דולן מ"רולינג סטון" נתן לשיר 2.5 כוכבים מתוך 5 כאשר כתב: "טראנס לנצח לא ישמור אותך במועדון אלא אם כן מישהו אחר משלם עבור המשקאות."

מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. בפרט, מבקרי מוזיקה רבים מכתב העת היומי הגרדיאן דירגו את השיר ברשימתם 5 הרצועות המובילים ביותר לשנת 2010, כאשר אלכס נדאם הכליל את השיר במקום החמישי, ובטי קלארק במקום החמישי.

 הצלחה מסחרית
צפון אמריקה
בארצות הברית השיר הגיע בבכורה למקום ה-75 ולאחר שבוע הגיע למקום השלישי. כחודשיים לאחר שחרורו הוא הגיע למקום הראשון במצעד בילבורד הוט 100 והפך לשיר התשיעי שלה לעשות זאת. בנוסף לכך השיר גם היה לשיר הרביעי שלה לשנת 2010 שהגיע למקום הראשון ובך הפכה לאישה הראשונה בהיסטוריה שעושה זאת ולאמן הראשון שעושה זאת מאז שנת 2004. במצעד השנתי של שנת 2010 השיר נכנס למקום ה-46 ובשנת 2011 נכנס בשנית למצעד למקום ה-40.

במצעד הדיגיטלי השיר הופיע לראשונה במקום הראשון עם מכירות של 249 אלף עותקים ובכך הפך לשיר השמיני שלה שמגיע למקום הראשון במצעד ולשיר השני שלה שעושה את זה בשבוע הראשון. בנוסף השיר הגיע למקום הראשון במצעד "Mainstream Top 40 (Pop Songs)" והיה לשיר השביעי שלה לעשות זאת ובכך שברה שיא שהפכה לזמרת שהכניסה למצעד זה הכי הרבה שירים למקום הראשון. ב-2011 השיר נכנס למקום ה-46 במצעד השנתי של השירים הדיגיטליים ולמקום ה-33 במצעד שירי הפופ. בנוסף השיר גם הגיע למקום הראשון במצעד שירי הדאנס מה שהפך אותו לשיר ה-12 שלה לעשות זאת. נכון ליוני 2015 השיר מכר 3.6 מיליון עותקים במדינה ובכך הגיע למעמד פלטינה משולשת ולמעמד פלטינה משושת בשילוב של סטרימינג. בקנדה השיר הגיע לראשונה למקום ה-65 ובשבוע שלאחר מכן קפץ למקום הראשון. הוא שהה במקום הראשון 4 שבועות ובמצעד עצמו 35 שבועות.

בריטניה
בבריטניה השיר הופיע לראשונה במקום השני עם מכירות של 126 אלף עותקים ובכך הייתה לאמן השני עם הפתיחה החזקה ביותר במדינה באותה שנה וגם הפך לשיר השישי שלה שמגיע למקום השני. בשבוע שלאחר מכן הוא עלה למקום הראשון למשך שבועיים והיה לשיר הרביעי שלה לעשות זאת. השיר מכר 1,160,000 עותקים בבריטניה ובכך השיר הפך לשיר הנשי ה-15 בהיסטוריה שמוכר מעל למיליון עותקים במדינה. בנוסף ריהאנה גם הייתה לאמנית הנשית הלא בריטית השנייה לעשות זאת בהיסטוריה ולאמנית הראשונה שהיא לא ממוצא אמריקאי לעשות זאת. נכון להיום הוא מדורג במקום ה-19 ברשימת השירים הנשיים הנמכרים ביותר במדינה ובמקום ה-99 באופן כללי. בנוסף הוא היה לשיר הרביעי הנמכר ביותר לשנת 2010 במדינה ולשיר ה-68 לשנת 2011. בנוסף לכך השיר הגיע גם למקום הראשון במצעד הסקוטי הדיגיטלי.

נכון להיום מכירות השיר עומדות על 9.3 מיליון עותקים מה שהופך אותו לאחד מהשירים הנמכרים ביותר בהיסטוריה.

 קליפ 
אנתוני מנדלר אשר עבד עם ריהאנה על כמעט כל הקליפים שלה ביים וצילם את הקליפ באתר במרחק של שעתיים מלוס אנג'לס. ריהאנה סיפרה לאתר JustJared.com כי המטרה הייתה לצלם אותה במקום עם נוף גדול על מנת להבליט את בדידותה כמתואר בשיר. במהלך הקליפ נראות סצנות שלה משוטטת בתוך שדה של פרחים, מתנדנדת על נדנה, קופצת באוויר על רקע זיקוקים וכו'...

ביקורות
טאנר סטראנסקי מאנטרטיינמנט ויקלי שיבח את הפשטות של הקליפ וציין כי "זה נראה כאילו ריהאנה מדברת אליך ישירות, הצופה והיא כאילו רק שלך כאשר היא נבלעת בתוך הנופים היפיפיים וגורמת לך להתמקד בה". לדברי ג'ויס לי מ-CBS זה נראה כי "ריהאנה התקדמה מהקליפים העצבניים של Rated R לקליפים בעלי טון נשי יותר. סת' סמריפלד מ-"The Mail Online" כינה את הקליפ כ"שוט יפיפה וגחמני". סוקר אחר מ-"The Mail Online" כינה את הקליפ "כהעזיבה של הקליפים הקשים והכבדים מ-Rated R".

 שימוש במדיה 
השיר הופיע במשחקי הווידאו Just Dance 3 וGrand Theft Auto V. השיר גם נכלל בסרט "בית" מבית אולפני דרימוורקס הנפשה.

 הופעות חיות וגרסאות כיסוי 
קישור=https://en.wikipedia.org/wiki/File:Rihanna,_LOUD_Tour,_Oakland_4.jpg|טקסט=A woman wearing a neon-blue jacket with two dancers in front of a stage set|שמאל|ממוזער|275x275 פיקסלים|ריהאנה מופיעה עם השיר "Only Girl (In the World)" בסיבוב ההופעות Loud Tour (2011).
על מנת לקדם את השיר ריהאנה הופיעה עם השיר "Only Girl (In the World)" לראשונה בתוכנית המערכונים האמריקאית סאטרדיי נייט לייב יחד עם גרסת סולו של "" בניו יורק סיטי ב-30 באוקטובר 2010. יום למחרת, היא טסה ללונדון כדי להופיע בעונה השביעית של התכנית הטלוויזיה אקס פקטור בריטניה. ב-7 בנובמבר היא הופיעה עם השיר בטקס פרסי המוזיקה של אירופה 2012 במדריד. יומיים לאחר מכן, ריהאנה שרה "Only Girl (In the World)" בגרסה האיטלקית של התכנית הטלוויזיה אקס פקטור. ביום הבא, טסה לצרפת כדי להופיע במסגרת התוכנית המציאות Le Grand Journal, בסט ההופעה כיסו את הבמה בלונים לבנים.

הזמרת חזרה שוב ללונדון ב-11 בנובמבר על מנת להתראיין בתוכנית האירוח המופע של גרהם נורטון, וגם ביצעה במסגרת התוכנית הופעה עם השיר. ריהאנה בנוסף פתחה את טקס פרסי המוזיקה האמריקאית עם מיטב שירים נוספים מאלבומה Loud. היא התחילה לשיר קודם גרסת אקפלה לשיר "Love the Way You Lie (Part II)", כאשר היא יושבת על עץ אורות מסוגנן, לאחר מכן שרה את השיר "" לבדה, וסיימה את המופיע עם השיר "Only Girl (In the World)".

בטקס פרסי המוזיקה הבריטית ה-31, כחלק מקידום האלבום האחרון שלה ריהאנה הופיעה בגרסה מקוצרת של השיר בתאריך 15 בפברואר 2021, ועם שירים אחרים מתוך האלבום: "S&M" ו-"". במקור, היא תכננה לבצע את "S&M" בלבד (על מנת לקדם במקביל ליציאתו בבריטניה), אך התבקשה על ידי איגוד תעשיית ההקלטות הבריטי "להנמיך את ההתייחסויות המיניות במילות השיר". דווח כי ריהאנה כעסה על הבקשה ועל בקשותיה להופיע עם שיר אחר שלה. היא ביצעה את השינויים משום שה-BPI רצתה להימנע מתלונות בדומה למה שהיה בעונה השביעית של הגרסה הבריטית של אקס פקטור. ב-27 במאי 2011, ריהאנה הופיעה עם השירים "Only Girl (In the World)", "California King Bed",  "" ו-"S&M" בתוכנית Today כחלק ממסגרת הופעות הקיץ של רשת NBC. השיר, אשר נכלל ברשימת השירים בסיבובי ההופעות Loud, 777 ו-Diamonds World Tour, השיר היה שיר הפתיחה שלה בפסטיבל BBC Radio 1's Big Weekend ביוני 2012. היא הופיעה עם השיר גם בטקס פרסי הווידאו קליפים של MTV לשנת 2016, ובהמשך קיבלה את הפרס מפעל חיים ע"ש מייקל ג'קסון. בנוסף השיר נכלל ברשימת השירים שהופיעה ריהאנה במופע המחצית של הסופרבול LVIII.

 גרסאות כיסוי 
קייטי פרי ביצעה גרסת כיסוי לשיר "Only Girl (In the World)" כחלק מפינת האקוסטיקה של המופע ביחד עם השיר "Whip My Hair" של וילו סמית' במהלך סיבוב ההופעות שלה California Dreams Tour (2011). בנוסף גם הזמרת אלי גולדינג ביצעה גרסת כיסוי לשיר במהלך פסטיבל Radio 1's Live Lounge כחלק מסדרת לייב לאונג'.

 פרסים ומועמדויות 
 שנה טקס פרס תוצאהמקור 2011 טקס פרסי הגראמי ה-53 הקלטת הדאנס הטובה ביותר  פרסי מוזיקת הדאנס הבין-לאומיים רצועת הפופ דאנס הטובה יותר  רצועת ה-RNB/אורבאנית דאנס הטובה ביותר  פרסי המוזיקה של סול טריין ההופעה הטובה ביותר עם שיר דאנס  ASCAP Pop Music Awardsהשיר המבוצע ביותר  2012 BMI Awards פרס ה-Pop של ה-BMI 

 מיקומי שיא 

 מצעדי סוף שנה 
2010
מצעדמיקוםאוסטרליה 7אוסטרליה (מצעד אורבאני) 4אוסטריה 18 בלגיה (פלנדריה) 22בלגיה (ולוניה) 22 קנדה 30 דנמרק 15 גרמניה18 אירלנד 5 הולנד 23 שווייץ 11הממלכה המאוחדת 4 ארצות הברית 47 ארצות הברית (מצעד הדאנס) 46

2011

מצעדמיקוםאוסטרליה 74אוסטרליה (מצעד אורבאני) 24אוסטריה 67בלגיה (פלנדריה) 68בלגיה (ולוניה) 70 קנדה27גרמניה82 יפן 94 שוודיה 32 שווייץ 42 הממלכה המאוחדת 68ארצות הברית 40 ארצות הברית (מצעד השירים העכשוויים למבוגרים) 37 ארצות הברית (מצעד 40 השירים למבוגרים) 43 ארצות הברית (המצעד הלטיני) 30 ארצות הברית (מצעד שירי פופ מיינסטרים) 33 ארצות הברית (המצעד הקצבי) 23

מצעדים של כל הזמנים 
מצעד Peakמיקום הממלכה המאוחדת 99

 נתוני מכירות 
מדינהתוארמכירותאוסטרליה (ARIA)פלטינה x7490,000דנמרק (IFPI Denmark)פלטינה30,000שוודיה (GLF)פלטינה40,000בריטניה (BPI)פלטינה x21,160,000ארצות הברית (BPI)פלטינה 2×2,200,000בלגיה (BEA)פלטינה30,000גרמניה (BVMI)פלטינה300,000ספרד (PROMUSICAE)פלטינה40,000שווייץ (IFPI Switzerland)פלטינה x260,000

 היסטוריית יציאות לאור 
מדינהתאריךפורמטחברת תקליטים הולנד 10 בספטמבר 2010 הורדה דיגיטלית Def Jam בלגיה 13 בספטמבר 2010 פינלנד ספרד ארצות הברית 21 בספטמבר 2010 רדיו מיינסטרים ורדיו קצביגרמניה 1 באוקטובר 2010 הורדה דיגיטלית ארצות הברית 24 באוקטובר 2010 הורדה דיגיטליתהממלכה המאוחדת 25 באוקטובר 2010 הורדה דיגיטלית, דיסק Mercury Records

 קישורים חיצוניים 

 הערות שוליים 

קטגוריה:שירי ריהאנה
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי אנתוני מנדלר
קטגוריה:שירים על מיניות
קטגוריה:שירי דאנס-פופ
קטגוריה:שירי יורודאנס
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס גראמי להקלטת הדאנס הטובה ביותר
קטגוריה:סינגלים בהוצאת דף ג'אם רקורדינגס